Anne Lilia Berge Strand

**Anne Lilia Berge Strand**, kjent som **Annie** (født 21. november 1977 i Trondheim), en popartist og DJ fra Bergen. Hennes debutalbum *[[Anniemal]]* er fra 2004.

## Biografi

Annie flyttet med sine foreldre til Kristiansand kort tid etter at hun ble født.  Annies far, en kirkeorganist, døde da hun var syv år gammel. Annie og hennes mor flyttet til Bergen da hun var 13 år.

Hun gikk på videregående skole til 1997.  Hun valgte da musikken over høyere utdannelse og begynte som DJ. Annie begynte sin solokarrière i 1999 med singelen «Greatest Hit», sluppet på Tellé Records.  Sangen, som inneholder et sample av Madonnas sang «Everybody», ble en undergrunnshit i Bergens klubbmiljø. Låten ble nominert i klassen årets låt under Alarmprisen 2001. I 2001 spilte hun inn «I will get on».
 
Med venninnen Frøken Blytt startet hun klubbkonseptet *Pop tillyou drop* i Bergen på klubben Agora. Her møtte hun den finske DJ-en Timo Kaukolampi, kjent fra . Annie booket Timo til sitt klubbkonsept, og reiste også til Helsingfors for å være DJ på Timos egen klubbkveld. Senere bidrog hun med sang på noen av Op:l Bastards' spor. Sammen med Timo Kaukolampi driver hun plateselskapet Totally.

Tidlig i 2003 sendte Annie en demo til det britiske plateselskapet 679 Recordings, og kort tid etter ble hun signert til det selskapet. Hun ble kjent med den britiske produsenten Richard X, og bidro med sang på sporet «Just Friends» på hans plate *X-Factor Volume 1* (2003).
 
Annie og Richard X slapp singelen «Chewing Gum» under Annies eget artistnavn i 2004. Sporet ble kåret til *ukens single* av musikkmagasinet New Musical Express og ble nummer 25 på de britiske hitlistene.
 
Senere samme året slapp Annie sitt debutalbum *[[Anniemal]]*. Hun arbeidet igjen med Timo Kaukolampi, foruten nordmennene i Röyksopp og Richard X, som også produserte og var med på å skrive sporet «Me Plus One». «Greatest Hit» var også med på albumet, og albumets andre single, «Heartbeat» fikk førsteplassen i en kåring Pitchfork Media gjorde over de 50 beste singlene fra 2004.  «Chewing Gum» havnet på 11. plass på den samme listen.
 
I 2005 vant hun flere priser for sitt arbeide, inkludert prisene for beste popalbum og beste nykommer på Alarmprisen 2005. «Chewing Gum» ble også nominert som årets låt, uten å vinne. Annies opptreden 5. februar 2005 på Alarm-showet var en av hennes første konsertopptredener. Videre vant hun også prisen for beste nykommer på Spellemannprisen 2004.

Annie drog på en internasjonal turné i 2005 for å promotere platen *Anniemal*, inkludert en kort turné i Storbritannia med Saint-Étienne. Hun opptrådte også på klubber i USA i 2005.

I 2005 slapp hun en samleplate i *[[DJ-Kicks]]*-serien på det tyske plateselskapet Studio_!K7. For albumet ble hun nominert til Alarmprisen 2006 i klassen årets klubbalbum.

I september 2008 skulle Annies nye album utkommet på britiske Island Records, som er et underbruk av verdens største plateselskap Universal Music. Albumet skulle slippes samtidig i Norge og Storbritannia, men på nyåret 2009 ble det kjent at Island ikke ønsket å gi ut albumet, likevel, etter at singelen «I know UR girlfriend Hates Me» ikke ble noen suksess.

Hennes opptreden under under by:larm i Oslo i 2009 ble mottatt med negativ omtale.

Etter å ha bodd noen år i Berlin, flyttet hun tilbake til Bergen og ga ut *Dark Hearts* i 2020, hennes første album på elleve år. For albumet vant hun Spellemannprisen 2020 i klassen pop og var i tillegg nominert i klassen årets låtskriver. Albumet Dark Hearts ble kåret til årets popalbum av amerikanske Billboards lesere. I februar 2024 var hun en av ni artister som ble nominert til innlemmelse i Rockheim Hall of Fame.

## Diskografi
### Album
* *[[Anniemal]]* (679 Recordings, 2004)
* *[[DJ-Kicks]]* (Studio_!K7, oktober 2005)
* *[[Don't Stop]]* (2009)
* *Dark Hearts* (2020)

### Singler
* *The Greatest Hit* (Tellé Records, 1999)
* *I Will Get On* (Tellé Records, 2002)
* *Chewing gum* (679 Recordings, 2004), fra albumet *[[Anniemal]]*
* *Heartbeat* (679 Recordings, 2005), fra albumet *[[Anniemal]]*
* *I Know UR Girlfriend Hates Me* (2008)
* *Songs Remind Me of You* (2009)

## Referanser


## Eksterne lenker
* 
* 
* 
* 
*  Biografi på rateyourmusic.com